एसएसबी वेलेंटीयर्ज की बैठक में विभिन्न मुद्दों पर हुई चर्चा
एसएसबीवेलेंटीयर्ज एसोसिएशन की मासिक बैठक सरॉय हॉल ठियोग में शुक्रवार को जिला प्रधान संजय बलोआ की अध्यक्षता में हुई। बैठक में केन्द्र सरकार से एसएसबी वेलेंटीयर्ज की मांगों को तुरंत पूरा करने की मांग दोहराई गई। इस मौके पर अध्यक्ष संजय बलोआ ने बताया कि एसएसबी ने प्रदेश में सभी वेलेटीयर्ज की वेरीफिकेशन कर ली है और अब केन्द्र सरकार गृह मंत्रालय इस मामले में तुरंत निर्णय पर पंहुच कर वेलेटीयर्ज की ओर से की जा रही स्थायी रोजगार की मांग का जल्द पूरा करे। उन्होंने बताया कि संगठन विगत कई सालों से रोजगार के लिए आंदोलन रत है और कई बार केन्द्र प्रदेश सरकार के नेताओं से इस मामले को उठाया जा चुका है लेकिन अभी तक केन्द्र सरकार ने कोई ठोस नीति की घोषणा एसएसबी प्रशिक्षण प्राप्त बेरोजगारों के लिए नहीं की है। उन्होंने बताया कि माननीय उच्च न्यायालय के माध्यम से भी संगठन अपना संघर्ष जारी रखे हुए है और सभी वर्तमान वेलेंटीयर्ज की सूचियां भी न्यायालय में पेश की जा चुकी हैं। बैठक में सभी वेलेंटीयर्ज ने अपने संघर्ष को लेकर एकजुट रहने का प्रण किया और भविष्य में किसी भी स्तर पर होने वाले आंदोलन को जारी रखने का निर्णय किया है।
बैठक में उपाध्यक्ष सत्या वर्मा, कोषाध्यक्ष रमेश वर्मा, सदस्य केशव राम, जालमसिंह,संजीव वर्मा सहित कई पदाधिकारियों और सदस्यों ने भाग लिया।
hin_Deva hin_Deva awa_Deva